অরফান অ্যাট মাই ডোর

জিন লিটলের লেখা " ***অরফান অ্যাট মাই ডোর"*** হল *[[ডিয়ার কানাডা|"ডিয়ার কানাডা"]]* ধারাবাহিকের দ্বিতীয় বই, যা স্কলাস্টিক কানাডার দ্বারা প্রকাশিত এবং বিভিন্ন লেখকের লেখা উপন্যাসের একটি সিরিজ।  বইটি একটি ডায়েরির বিন্যাসে লেখা এবং এতে একজন কাল্পনিক বর্ণনাকারী, ভিক্টোরিয়া কোপকে দেখানো হয়েছে।

*"অরফান অ্যাট মাই ডোর" বইটি* প্রথম ২০০১ সালের সেপ্টেম্বরে কানাডায় স্কলাস্টিক কানাডা লিমিটেড কর্তৃক মুদ্রিত এবং প্রকাশিত হয় *। "অরফান অ্যাট মাই ডোর" বইটি* ইংরেজি এবং ফরাসি উভয় ভাষায় পাওয়া যায়। বিশ্ব পাঠকের কাছে বইটি বেশ জনপ্রিয় ও আলোচিত।

## উল্লেখযোগ্য চরিত্র
"অরফান অ্যাট মাই ডোর” উপন্যাসের প্রধান চরিত্রসমূহ নিম্নরুপ:

### প্রধান চরিত্রসমূহ

***ভিক্টোরিয়া কোপ:** ভিক্টোরিয়া গল্পের প্রধান নায়িকা। বইয়ের শুরুতে তার বয়স এগারো বছর এবং সে কোপ পরিবারের সবচেয়ে ছোট সন্তান। সে সাধারণত “হোম চিলড্রেন” নিয়ে খুব কৌতূহলী এবং তারা অলিভার টুইস্টের মতো কি না, তা নিয়ে সে ভাবতে ভালোবাসে। সে তার নতুন ডায়েরিতে লিখতে খুব পছন্দ করে এবং ছয় মাসেরও কম সময়ে তার পুরো ডায়েরিটি ভরে যায়। ডায়েরির শুরুর লেখাগুলোতে গৃহস্থালির কাজ অপছন্দ করা মতো সাধারণ ঘটনাগুলোর বর্ণনা থাকে, কিন্তু পরে সেগুলো পরিণত হয় মারিয়ানা ও জ্যাসপার উইলসনের দুঃখজনক অবস্থার কাহিনিতে। সে মারিয়ানার খুব ভালো বন্ধু এবং প্রায়ই তাকে একজন কাজের মেয়ে নয়, বরং নিজের বোনের মতোই স্নেহ করে।
***মারিয়ানা উইলসন:** মারিয়ানা উইলসন কোপ পরিবারে থাকা ব্রিটেন থেকে আগত এক “হোম চাইল্ড”। বইয়ের শুরুতে তার বয়স বারো বছর এবং প্রথমে তাকে “মেরি আন্না” নামে ডাকা হতো। বইয়ের শুরুতে সে লাজুক হলেও ধীরে ধীরে সে ভিক্টোরিয়ার সঙ্গে আরও খোলামেলা ও ঘনিষ্ঠ হয়ে ওঠে। মারিয়ানা, তার ছোট ভাই জ্যাসপার এবং নবজাত বোন এমিলি রোজের থেকে আলাদা হয়ে পড়ায়, তাদের অবস্থান নিয়ে গভীরভাবে উদ্বিগ্ন থাকে। যখন জ্যাসপার গোপনে কোপদের বাড়িতে আসে, তখন ভিক্টোরিয়া ও কোপ পরিবার, মারিয়ানাকে জ্যাসপারের জন্য আরও ভালো জায়গা খুঁজে পেতে সাহায্য করে। সে ভিক্টোরিয়া ও কোপ পরিবারের অন্য সদস্যদের সঙ্গে ভালো সম্পর্ক গড়ে তোলে। মারিয়ানা ভিক্টোরিয়ার ছোট বোনের জন্মের সময় সাহায্য করে, এবং মারিয়ানার হারিয়ে যাওয়া বোনের স্মরণে শিশুটির নাম রাখা হয় এমিলি রোজ কোপ। বইয়ের শেষে মারিয়ানাকে কোপ পরিবার দত্তক নেয়।
***জ্যাসপার উইলসন:** জ্যাসপার উইলসন হল মারিয়ানা উইলসনের ছোট ভাই। বইয়ের শুরুতে তার বয়স আট বছর। ব্রিটেন থেকে নৌকা ভ্রমণের পর সে তার বোনদের থেকে আলাদা হয়ে যায় এবং গুএলফের বাইরে একটি গ্রামীণ খামারে তাকে পাঠানো হয়। সেখানকার মালিক, কার্ল স্টোন, তার সাথে খারাপ ব্যবহার করে এবং জ্যাসপারকে মুরগির খোঁয়াড়ে ঘুমাতে বাধ্য করে। যখন তাকে কোপদের আস্তাবলে লুকিয়ে থাকতে দেখা যায়, সে তখন খুবই রোগা ও অসুস্থ। যেহেতু তার মালিকের বোন কোপদের বাড়িতে আসে, তাই সে আবার পালিয়ে যায় এবং নদীর কাছে লুকিয়ে থাকে, শেষ পর্যন্ত ভিক্টোরিয়ার বড় ভাই থমাস তাকে ওই অবস্থায় খুঁজে পায়। বইয়ের শেষে তাকেও কোপ পরিবার দত্তক নেয়।

### গৌণ চরিত্রসমূহ
***লিলিয়াস কোপ:** লিলিয়াস কোপ ডাক্তার অ্যালাস্টেয়ার কোপের স্ত্রী এবং কোপ পরিবারের সন্তানদের মা। বইয়ের শুরুতে তিনি হোম চিলড্রেনদের রোগাক্রান্ত হওয়ার আশঙ্কায় উদ্বিগ্ন থাকেন, কিন্তু মারিয়ানা আসার পর ধীরে ধীরে তাদের প্রতি তার মন নরম হয়ে আসে।
***ডা. অ্যালাস্টেয়ার কোপ:** অ্যালাস্টেয়ার কোপ গুএলফ শহরের একজন বিশ্বস্ত ডাক্তার, লিলিয়াস কোপের স্বামী এবং কোপ পরিবারের সন্তানদের পিতা। তিনি জ্যাসপারকে তার অসুস্থতা থেকে সুস্থ করে তোলেন এবং এমিলি রোজ কোপের প্রসব করান।
***আন্ট লিব:** আন্ট লিব লিলিয়াস কোপের মাসি এবং কোপ পরিবারের সন্তানদের গ্রেট-আন্ট। তিনি খুবই রূঢ় স্বভাবের। তিনি মারিয়ানা ও অন্যান্য সব হোম চিলড্রেনের সঙ্গে দুর্ব্যবহার করেন, তবে তিনি আন্নার পালক-মা। বইয়ের মাঝামাঝি অংশে তিনি আটাত্তর বছর বয়সে হৃদ্‌রোগে মারা যান।
***মাসতুতো বোন আন্না:** আন্না আন্ট লিবের পালিতা কন্যা। তার সঠিক বয়স উল্লেখ করা হয়নি, তবে ধারণা করা হয় তার কুড়ি বছর পূর্ণ হতে চলেছে। তিনি আন্ট লিবের দেবরের স্ত্রীর সন্তান। টাইফয়েড মহামারিতে তার মা ও সৎ বাবা মারা যাওয়ার পর তিনি আন্ট লিবের তত্ত্বাবধানে আসেন। তিনি মিসেস প্যানসি জর্ডানের ঘনিষ্ঠ বন্ধু, যিনি কার্ল স্টোনের বোন।
***ডেভিড কোপ:** ডেভিডের বয়স ষোলো বছর এবং সে কোপ পরিবারের সবচেয়ে বড় সন্তান। গুএলফের কিছু ধনী ছেলের সঙ্গে বন্ধুত্ব করার পরে সে অহংকারী হয়ে উঠেছে। তার বন্ধুদের মতামতের প্রভাবে সে হোম চিলড্রেনের বিরুদ্ধে প্রবল নেতিবাচক ধারণা পোষণ করে।
***থমাস কোপ:** বইয়ের শুরুতে থমাসের বয়স চৌদ্দ বছর। সে জ্যাসপার ও মারিয়ানাসহ তার সব ভাইবোনকে সমানভাবে স্নেহ করে। ভিক্টোরিয়া তাকে বিশেষভাবে পছন্দ করে। ভিক্টোরিয়া ও মারিয়ানার পরে পরিবারের সদস্য হিসেবে সেই প্রথম জানতে পারে যে জ্যাসপার কোপদের বাড়িতে লুকিয়ে আছে। নদীর ধারে জ্যাসপারকে খুঁজে পেয়ে সে তাকে উদ্ধার করে।
***মিসেস প্যানসি জর্ডান:** প্যানসি জর্ডান হলো কার্ল স্টোনের বোন। তিনি আন্নার খুব ঘনিষ্ঠ বন্ধু। তিনি কোপদের বাড়িতে আসার পরে জ্যাসপার দ্বিতীয়বার কোপদের বাড়ি থেকে পালিয়ে যায় এই ভয়ে যে কার্ল স্টোন তাকে খুঁজছে।
***কার্ল স্টোন:** কার্ল স্টোন জ্যাসপার উইলসনের নিষ্ঠুর নিয়োগকর্তা। সে জ্যাসপারের সাথে দাসের মতো আচরণ করে এবং অল্প খাবার দিয়ে তাকে দীর্ঘ সময় কাজ করায়। শেষ পর্যন্ত হোম চিলড্রেনের দায়িত্বে থাকা কর্তৃপক্ষ তাকে গ্রেপ্তার করে।
***রোবার্টা জনস:** রোবার্টা জনস ভিক্টোরিয়ার আরেক ঘনিষ্ঠ বন্ধু। মারিয়ানাকে আনন্দ দেওয়ার জন্য সে তার সাধ্যমতো সবকিছু করে। সে স্কুলের চারজন সবচেয়ে শক্তিশালী মেয়ের মধ্যে একজন। বন্ধু বা অন্য মানুষকে আপন করার মতো তার বিশেষ যোগ্যতা ছিল।

## পুরষ্কার
* কানাডিয়ান লাইব্রেরি অ্যাসোসিয়েশন বুক অফ দ্য ইয়ার ফর চিলড্রেন (২০০১) এর বিজয়ী।
* প্রশংসিত, আওয়ার চয়েস, কানাডিয়ান চিলড্রেনস বুক সেন্টার(২০০২)।
* ডায়মন্ড উইলো আওয়ার্ড, সাসকাচোয়ান ইয়ং রিডার্স চয়েস (২০০৩) 
* সংক্ষিপ্ত তালিকাভুক্ত, ম্যানিটোবা ইয়ং রিডার্স চয়েস অ্যাওয়ার্ড (২০০৩)।
* সংক্ষিপ্ত তালিকাভুক্ত, রেড সিডার অ্যাওয়ার্ড, বিসি ইয়ং রিডার্স চয়েস (২০০৪)। 

## তথ্যসূত্র

বিষয়শ্রেণী:২০০১ সালের কানাডিয়ান উপন্যাস
বিষয়শ্রেণী:কানাডিয়ান শিশুতোষ উপন্যাস
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:অনাথদের নিয়ে উপন্যাস
বিষয়শ্রেণী:অন্টারিওতে রচিত উপন্যাস
বিষয়শ্রেণী:২০০১ সালের শিশুদের বই
বিষয়শ্রেণী:অন্টারিওতে রচিত শিশুদের বই
বিষয়শ্রেণী:১৮৯০-এর দশকে রচিত শিশুদের বই
বিষয়শ্রেণী:শিশুতোষ ঐতিহাসিক উপন্যাস